પાણી પણ પૈસા આપી પીવું પડે તેવા શહેરમાં ઉનાળામાં તમે તમારા ટુ વ્હીલર ઉપર પસાર થતાં હોવ ત્યારે તમે લગભગ રસ્તાની વચ્ચે આવી કોઈક માણસ રોકે અને તેના હાથમાં રહેલો છાસનો ગ્લાસ આગળ કરી કહે દોસ્ત છાશ પીતો જા ગરમી લાગશે નહીં, અરે આ તો કેવું શહેર જે માણસને તમે ઓળખતા નથી, ક્યારેય મળવાના નથી, તેને તમારૂ અને તમને તેનું કોઈ કામ નથી છતાં તમને સનસ્ટ્રોક લાગે નહીં તે માટે તે ખુદ તવા જેવા ગરમ થઈ ગયેલા રસ્તા ઉપર આવી તમને સ્કૂટર ઉપર જ છાશ આપી જાય.